Държавен вестник, бр. 81, 2000 г., стр. 59

Б Р О Й  81
Д Ъ Р Ж А В Е Н   В Е С Т Н И К
С Т Р .  59
(4) При невъзможност за създаване на “пла-
жове” се допуска защитата на дигите срещу
износване от вълните да се осигури посредст-
вом каменен насип, плетове и др.
(5) При появяване на филтрация от външна-
та част на дигата се понижава водното ниво в
сгуроотвала със следващото намиване на до-
пълнителен “плаж” и се прави дренаж.
Г л а в а  т р и д е с е т  и  т р е т а
КОНТРОЛ ВЪРХУ СЪСТОЯНИЕТО
НА МЕТАЛА
Чл. 488. На всеки енергиен обект в съответ-
ствие с действащата техническа нормативна
уредба по време на монтажа и през целия екс-
плоатационен период се извършва контрол вър-
ху състоянието на метала на топлоенергийни-
те съоръжения и тръбопроводи по инструкция,
утвърдена от органите за държавен техничес-
ки надзор.
Чл. 489. За осъществяването на контрола
върху състоянието на метала на енергийния
обект трябва да има изготвени и утвърдени от
неговия ръководител:
1. списък на съоръженията, на които мета-
лът се проверява през целия експлоатационен
период;
2. програма със срокове и обем на работите,
определени от действащата техническа норма-
тивна уредба, за съоръженията по т. 1;
3. списък на лицата, отговорни за организи-
рането, провеждането на контрола и съхраня-
ването на документацията.
Чл. 490. Контролът на метала се извършва
от акредитирано лице в присъствието на спе-
циалисти от обекта, отговорни за контрола
на метала.
Чл. 491. При необходимост по програма,
утвърдена от ръководителя на енергийния обект,
се извършва допълнителен контрол на метала
извън обема, определен от действащата техни-
ческа нормативна уредба.
Чл. 492. На метала на топлоенергийните
съоръжения и тръбопроводи се извършват:
1. входящ контрол—по време на монтаж,
ремонт или реконструкция преди включването
на съоръжението в експлоатация;
2. експлоатационен контрол—по време на
целия период на експлоатацията;
3. граничен контрол—при констатиране на
степен на изчерпване на остатъчния ресурс 90
на сто и повече на отделни елементи или систе-
ми от дадено съоръжение.
Чл. 493. (1) Методите и обемът на входящия
контрол на метала са определени в съответни-
те нормативно-технически документи.
(2) Характеристиките на метала, определе-
ни при входящия контрол, се използват в база-
та от данни за сравнителна оценка на състояни-
ето му през целия експлоатационен период.
Чл. 494. (1) Експлоатационният контрол се
извършва по методи, с които може да се устано-
вят настъпилите изменения в състоянието на
метала и да се определи годността му за експ-
лоатация до изчерпване на проектния ресурс.
(2) Обемът и сроковете за извършване на
експлоатационен контрол се определят с мест-
на инструкция, съобразени с действащата нор-
мативна уредба и с условията на работа на съ-
оръженията.
Чл. 495. (1) След изчерпване на проектния
ресурс на основните елементи от енергийните
съоръжения (тръбопроводи, колектори и бара-
бани на котли, паропроводи, корпуси на турби-
ни, клапани и др.) се допуска да се изрежат
метални образци от тях за извършване на тех-
ническа диагностика.
(2) Въз основа на техническата диагности-
ка по ал. 1 се изготвят заключения за оста-
тъчния ресурс на метала и предписания за
определяне на допълнителен срок за работа
или за бракуването му.
Чл. 496. (1) За оценяване състоянието на
основния и наварен метал се използват нераз-
рушаващи методи за контрол.
(2) Нови методи за контрол на метала се
допуска да се използват след съгласуване с над-
зорните технически органи. Те се прилагат като
допълнителни към задължителната програма
за контрол на метала, съставена на базата на
действащата техническа нормативна уредба.
Чл. 497. Получените резултати от извърше-
ния контрол на метала по чл. 490 се документи-
рат съгласно изискванията на действащата тех-
ническа нормативна уредба и се съхраняват до
извеждане на съоръженията от експлоатация.
Чл. 498. (1) Местната инструкция на обекта,
по която се извършва контрол на метала, отра-
зява особеностите на експлоатацията на съоръ-
женията, като съобразно състоянието им може
да предвижда други срокове и обеми на конт-
рол, отличаващи се от приетите в нормативни
актове на национално равнище.
(2) Различията в инструкцията по ал. 1 за-
дължително се съгласуват с органите за техни-
чески надзор.
Г л а в а  т р и д е с е т  и  ч е т в ъ р т а
ТОПЛОФИКАЦИОННИ УРЕДБИ И
МРЕЖИ
Раздел I
Топлофикационни уредби
Чл. 499. (1) Топлофикационните уредби са
съвкупност от съоръжения, системи и топло-
проводи, предназначени за производството на
топлинна енергия, която се изнася чрез топ-
лопреносна мрежа към инсталациите на пот-
ребителите.
(2) Топлофикационните уредби за производ-
ство на топлинна енергия се изграждат и екс-
плоатират като:
1. част от топлоелектрически централи за
комбинирано производство на електрическа и
топлинна енергия;
2. отоплителни централи за производство
само на топлинна енергия;
3. инсталации за оползотворяване на отпад-
на топлина, на възобновяеми енергийни източ-
ници и за изгаряне на отпадъци.